CELEX: 32018R0189
Language: ro
Date: 2017-11-23 00:00:00
Title: Regulamentul delegat (UE) 2018/189 al Comisiei din 23 noiembrie 2017 de modificare a Regulamentului delegat (UE) nr. 1395/2014 de stabilire a unui plan privind aruncarea capturilor înapoi în mare pentru activitățile de pescuit de anumite specii pelagice mici și activitățile de pescuit pentru scopuri industriale în Marea Nordului

9.2.2018   
            
            
               RO
            
            
               Jurnalul Oficial al Uniunii Europene
            
            
               L 36/4
            
         REGULAMENTUL DELEGAT (UE) 2018/189 AL COMISIEI
   din 23 noiembrie 2017
   de modificare a Regulamentului delegat (UE) nr. 1395/2014 de stabilire a unui plan privind aruncarea capturilor înapoi în mare pentru activitățile de pescuit de anumite specii pelagice mici și activitățile de pescuit pentru scopuri industriale în Marea Nordului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 15 alineatul (6) și articolul 18 alineatele (1) și (3),
   întrucât:
   
               (1)
            
            
               Regulamentul (UE) nr. 1380/2013 are ca obiectiv eliminarea treptată a practicii aruncării capturilor înapoi în mare în cadrul tuturor activităților de pescuit din Uniune prin introducerea unei obligații de debarcare pentru capturile de specii care fac obiectul unor limite de captură.
            
         
               (2)
            
            
               Articolul 15 alineatul (6) din Regulamentul (UE) nr. 1380/2013 împuternicește Comisia să adopte planuri privind aruncarea capturilor înapoi în mare prin intermediul unui act delegat pentru o perioadă de maximum trei ani și care poate fi reînnoită o dată, pe baza recomandărilor comune elaborate de statele membre în urma consultării consiliilor consultative relevante.
            
         
               (3)
            
            
               Regulamentul delegat (UE) nr. 1395/2014 al Comisiei (2) a stabilit un plan privind aruncarea capturilor înapoi în mare pentru anumite specii pelagice mici și pentru activități de pescuit în scopuri industriale în Marea Nordului, în vederea facilitării punerii în aplicare a obligației de debarcare prin intermediul anumitor mecanisme de flexibilitate.
            
         
               (4)
            
            
               Derogări de la obligația de a debarca toate capturile pot fi stabilite în conformitate cu articolul 15 alineatul (5) litera (c) din Regulamentul (UE) nr. 1380/2013, în cazul în care dovezile științifice arată că sporirea selectivității este foarte dificilă sau implică costuri disproporționate de manipulare a capturilor nedorite („excepții de minimis”).
            
         
               (5)
            
            
               Belgia, Danemarca, Franța, Germania, Țările de Jos, Suedia și Regatul Unit au un interes direct în ceea ce privește gestionarea activităților de pescuit din Marea Nordului. După contactarea Consiliului consultativ pentru Marea Nordului și a Consiliului consultativ pentru speciile pelagice, aceste state membre au prezentat Comisiei o recomandare comună, la 31 mai 2017.
            
         
               (6)
            
            
               Recomandarea comună propune stabilirea, pentru anii 2018, 2019 și 2020, a unei excepții de minimis de până la maximum 1 % din totalul capturilor anuale de macrou, stavrid negru, hering și merlan în pescuitul de specii pelagice mici cu traule pelagice (OTM și PTM) de până la 25 de metri în lungime totală care vizează macrou, stavrid negru și hering în diviziunile ICES IVb și c situate la sud de paralela de 54 grade latitudine nordică.
            
         
               (7)
            
            
               Statele membre au furnizat date științifice care demonstrează că gestionarea capturilor nedorite, în activitățile de pescuit relevante, implică cheltuieli disproporționate. Aceste dovezi au fost examinate de Comitetul științific, tehnic și economic pentru pescuit (CSTEP). CSTEP a remarcat faptul că excepția de minimis poate oferi un stimulent pentru flotele implicate să își adapteze comportamentul la potențialele pericole și să continue cercetarea cu privire la modalitățile de îmbunătățire a selectivității. Prin urmare, excepția propusă în cauză poate fi inclusă în Regulamentul delegat (UE) nr. 1395/2014.
            
         
               (8)
            
            
               Prin urmare, durata planului privind aruncarea capturilor înapoi în mare ar trebui prelungită până la 31 decembrie 2020.
            
         
               (9)
            
            
               Articolele 2, 4 și 4a din Regulamentul (UE) nr. 1395/2014 prevăd o excepție legată de rata de supraviețuire pentru macroul și heringul capturați de nave de pescuit cu plasă pungă, pentru documentarea capturilor, precum și măsuri tehnice pentru pescuitul de șprot. Măsura privind rata de supraviețuire a fost evaluată pozitiv de CSTEP în 2014 și măsurile tehnice pentru pescuitul de șprot au fost evaluate pozitiv de Consiliul Internațional pentru Explorarea Apelor Maritime (ICES) în 2017. Comisia consideră că elementele de probă pe care s-a întemeiat această evaluare rămân valabile pentru următorii trei ani. Prin urmare, este adecvat să se extindă aplicarea măsurilor până în anul 2020.
            
         
               (10)
            
            
               Regulamentul delegat (UE) nr. 1395/2014 și anexa sa ar trebui să fie modificate în consecință.
            
         
               (11)
            
            
               Întrucât măsurile prevăzute de prezentul regulament au impact direct asupra activităților economice legate de sezonul de pescuit sau asupra planificării sezonului de pescuit al navelor din Uniune, prezentul regulament ar trebui să intre în vigoare imediat după publicarea sa. Dat fiind că planul privind aruncarea capturilor înapoi în mare, instituit prin Regulamentul delegat (UE) nr. 1395/2014, expiră la 31 decembrie 2017, prezentul regulament ar trebuie să se aplice începând cu 1 ianuarie 2018,
            
         ADOPTĂ PREZENTUL REGULAMENT:
   Articolul 1
   Regulamentul delegat (UE) nr. 1395/2014 se modifică după cum urmează:
   
               1.
            
            
               La articolul 3, titlul se înlocuiește cu următorul text: „Excepția de minimis în anii 2015 și 2016”.
            
         
               2.
            
            
               Se introduce următorul articol 3a:
               „Articolul 3a
               Excepția de minimis în anii 2018, 2019 și 2020
               Prin derogare de la articolul 15 alineatul (1) din Regulamentul (UE) nr. 1380/2013, în anii 2018, 2019 și 2020, este permis să se arunce înapoi în mare până la maximum 1 % din totalul capturilor anuale de macrou, stavrid negru, hering și merlan provenite din pescuitul de specii pelagice efectuat cu traulere pelagice cu o lungime totală de până la 25 de metri, utilizând traule de adâncime medie cu panouri (OTM/PTM) și având ca obiectiv capturarea de macrou, stavrid negru și hering în diviziunile ICES IVb și c situate la sud de paralela de 54 de grade latitudine nordică.”
            
         
               3.
            
            
               La articolul 5, al doilea paragraf se înlocuiește cu următorul text:
               „Se aplică de la 1 ianuarie 2015 până la 31 decembrie 2020.”
            
         
               4.
            
            
               Anexa se înlocuiește cu textul din anexa la prezentul regulament.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2018.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 noiembrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 28.12.2013, p. 22.
   
      (2)  Regulamentul delegat (UE) nr. 1395/2014 al Comisiei din 20 octombrie 2014 de stabilire a unui plan privind aruncarea capturilor înapoi în mare pentru activitățile de pescuit de anumite specii pelagice mici și activitățile de pescuit pentru scopuri industriale în Marea Nordului (JO L 370, 30.12.2014, p. 35).
   
      ANEXĂ
      „
            ANEXĂ
            
                        1.
                     
                     
                        Activități de pescuit de specii pelagice mici în zona ICES IIIa (Skagerrak și Kattegat):
                        
                                    Cod
                                 
                                 
                                    Unealtă de pescuit pelagic
                                 
                                 
                                    Specii vizate
                                 
                              
                                    OTM și PTM
                                 
                                 
                                    Traul de adâncime medie cu panouri și traul de adâncime medie cu tractare dublă
                                 
                                 
                                    Hering, macrou, putasu, stavrid negru, șprot (pentru consumul uman)
                                 
                              
                                    PS
                                 
                                 
                                    Plasă-pungă
                                 
                                 
                                    Hering, macrou, stavrid negru, șprot (pentru consumul uman)
                                 
                              
                                    OTB și PTB (1)
                                    
                                 
                                 
                                    Traul de fund cu panouri și traul de fund cu tractare dublă
                                 
                                 
                                    Hering, macrou, șprot (pentru consumul uman)
                                 
                              
                                    GNS și GND (2)
                                    
                                 
                                 
                                    Setci ancorate (fixate) și setci (în derivă)
                                 
                                 
                                    Macrou, hering
                                 
                              
                                    LLS, LHP
                                 
                                 
                                    Paragate de fund, undițe și lansete (manevrate manual) și undițe și lansete (mecanizate)
                                 
                                 
                                    Macrou
                                 
                              
                                    MIS
                                 
                                 
                                    Unelte diverse, inclusiv capcane, vârșe și vintire
                                 
                                 
                                    Macrou, hering, șprot (pentru consumul uman)
                                 
                              
                  
                        2.
                     
                     
                        Activități de pescuit de specii pelagice mici în zona ICES IV (Marea Nordului).
                        
                                    Cod
                                 
                                 
                                    Unealtă de pescuit pelagic
                                 
                                 
                                    Specii vizate care fac obiectul unei cote
                                 
                              
                                    OTM și PTM
                                 
                                 
                                    Traul de adâncime medie cu panouri și traul de adâncime medie cu tractare dublă (inclusiv TR3)
                                 
                                 
                                    Hering, macrou, stavrid negru, argentină mare, putasu, șprot (pentru consumul uman)
                                 
                              
                                    PS
                                 
                                 
                                    Plasă-pungă
                                 
                                 
                                    Hering, macrou, stavrid negru, putasu
                                 
                              
                                    GNS și GND (3)
                                    
                                 
                                 
                                    Setci ancorate (fixate) și setci (în derivă)
                                 
                                 
                                    Macrou, hering
                                 
                              
                                    GTR
                                 
                                 
                                    Setci cu sirec
                                 
                                 
                                    Macrou
                                 
                              
                                    LLS, LHP și LHM
                                 
                                 
                                    Paragate de fund, undițe și lansete (manevrate manual) și undițe și lansete (mecanizate)
                                 
                                 
                                    Macrou
                                 
                              
                                    MIS
                                 
                                 
                                    Unelte diverse, inclusiv capcane, vârșe și vintire
                                 
                                 
                                    Hering, șprot (pentru consumul uman)
                                 
                              
                  
                        3.
                     
                     
                        Alte nave vizând speciile pelagice mici enumerate la articolul 15 alineatul (1) litera (a) din Regulamentul (UE) nr. 1380/2013, care nu sunt acoperite de punctele 1 și 2 din prezenta anexă.
                     
                  
                        4.
                     
                     
                        Activități de pescuit pentru scopuri industriale în apele Uniunii din zonele ICES IIIa și IV:
                        
                                    Cod
                                 
                                 
                                    Unelte de pescuit
                                 
                                 
                                    Specii vizate care fac obiectul unei cote
                                 
                              
                                    Orice traul
                                 
                                 
                                    Traul cu o dimensiune a ochiurilor mai mică de 32 mm
                                 
                                 
                                    Pește lance, șprot, merluciu norvegian
                                 
                              
                                    PS
                                 
                                 
                                    Plase-pungă
                                 
                                 
                                    Pește lance, șprot, merluciu norvegian
                                 
                              
                  ”
      
         (1)  Traul de fund cu panouri și traul de fund cu tractare dublă cu o dimensiune a ochiurilor < 70 mm
      
         (2)  Dimensiunea ochiurilor de 50-99 mm
      
         (3)  Dimensiunea ochiurilor de 50-90 mm